নিউজডেস্ক, বাংলাদেশনিউজ২৪x৭.কম;  জামায়াতে ইসলামীর কেন্দ্রীয় কর্মপরিষদের সদস্য ও ঢাকা মহানগর শাখার আমির রফিকুল ইসলাম খানকে পুলিশ অজ্ঞাত স্থানে নিয়ে গেছে বলে অভিযোগ করেছে জামায়াতে ইসলামী।  গতকাল ঢাকার কেন্দ্রীয় কার্যালয়ের সামনে জামায়াতের ভারপ্রাপ্ত মহাসচিব এ টি এম আজহারুল ইসলাম সাংবাদিকদের কাছে এ অভিযোগ করেন। এ জন্য আজ দেশব্যাপী বিক্ষোভ কর্মসূচি ঘোষণা করেছে জামায়াত।  আজাহারুল ইসলাম বলেন, রফিকুল ইসলাম খান গতকাল সকালে ঢাকা কেন্দ্রীয় কারাগার থেকে জামিনে বের হন। এ সময় তার পরিবারের সদস্য ও দলীয় নেতাকর্মীরা কারাগারের ফটকের সামনে জড়ো  হন। কিন্তু নিরাপত্তা-কর্মীরা কারাগারের ফটকের চারপাশ ঘিরে ফেলার কারণে পরিবারের সদস্যরা তার সঙ্গে দেখা করতে পারেননি। এরপর ফটকের সামনে থেকে সাদা পোশাক পরা লোকেরা তাকে গাড়িতে করে নিয়ে যান। তাকে কোথায় নিয়ে যাওয়া হয়েছে তা আমারা জানি না। এ সময় আশপাশে অনেক পুলিশ ছিল, তাই তারা ধারণা করছেন পুলিশ তাকে ধরে নিয়ে গেছে।  বাংলাদেশনিউজ২৪xx৭.কম/এমএ/এসএকে.